# Ηλιακά πάνελ

«Γεια σας παιδιά! Με λένε Γιώργο και είμαι ηλεκτρολόγος μηχανικός. Δουλειά μου είναι να βάζω φωτοβολταϊκά. Φωτοβολταϊκά είναι αυτά τα πλαίσια που έχουνε λίγο μπλε χρώμα ή λίγο μαύρο χρώμα και θα τα έχετε δει είτε σε μεγάλα χωράφια με βάσεις είτε πάνω σε ταράτσες σε κεραμίδια. Αυτά λοιπόν, όταν τα βλέπει ο ήλιος έχουνε μια ιδιότητα, μπορούν δηλαδή να βγάζουνε ρεύμα. Είναι λίγο μαγικό αυτό που συμβαίνει το καταφέρνουν γιατί είναι έτσι φτιαγμένα από ένα υλικό. Τυρίτιο λέγεται και αυτό όταν το βλέπει ο ήλιος, το φως του ήλιου, βγάζει ρεύμα. Αυτά τα πλαίσια τα βάζουμε κάπου και είναι σταθερά όλο το χρόνο. Θέλουμε να τα βλέπει συνέχεια ο ήλιος συνέχεια δηλαδή όσο έχει ήλιο να μην έχουν σκιές γιατί άμα τα βάλουμε σε ένα μέρος που υπάρχει μπροστά τους ένα μεγάλο δέντρο και αντί να τα βλέπει ο ήλιος τα βλέπει η σκιά του δέντρου, τότε καταλαβαίνετε ότι δεν θα δουλεύουν σωστά, θα βγάλουνε λιγότερο ρεύμα. Κατά τη διάρκεια του χρόνου θα έχετε παρατηρήσει ότι ο ήλιος βγαίνει από την Ανατολή και πέφτει στη Δύση. Αλλά δεν ακολουθεί πάντα την ίδια διαδρομή στο στερέωμα στον ουρανό, δηλαδή το καλοκαίρι ξημερώνει πολύ νωρίς το πρωί, δύει πολύ αργά το βράδυ είναι πολύ μεγάλη μέρα. Το χειμώνα είναι το ανάποδο. Το χειμώνα αργεί να ξημερώσει, εμείς έχουμε ξυπνήσει, έχουμε πάει στην τουαλέτα, έχουμε φάει πρωινό και ακόμα μπορεί να είναι νύχτα έξω. Αντίστοιχα με το που γυρίσουμε από το σχολείο μετά από λίγο ο ήλιος δύει. Και νυχτώνει πάλι. Έχει πολύ μικρή μέρα το χειμώνα και μεγάλη μέρα το καλοκαίρι. Αυτό επηρεάζει τα φωτοβολταϊκά, δηλαδή τα φωτοβολταϊκά το καλοκαίρι παράγουν πιο πολύ ενέργεια, βγάζουν πιο πολύ ρεύμα. Το χειμώνα, βγάζουν λιγότερη, αλλά δεν μας πειράζει γιατί εμείς τα σχεδιάζουμε αυτά τα φωτοβολταϊκά για να δουλεύουνε όλο το χρόνο. Το ιδανικό λοιπόν είναι να τα βάζουμε σε μέρη που δεν έχουν σκιές που τα βλέπει από το πρωί μέχρι το βράδυ, ο ήλιος, όταν έχει ήλιο και να έχουν μια σωστή κλίση, δηλαδή να είναι προσανατολισμένα έτσι ώστε να πέφτει σωστά ο ήλιος πάνω τους.»

Your browser does not support the audio element.